John Havlicek
Džonas Havličekas (angl. John Havlicek; 1940 m. balandžio 8 d. Martins Feryje, Ohajuje) – buvęs profesionalus JAV krepšininkas. Džonas Havličekas gimė 1940 m. balandžio 8 d. Martins Feryje, Ohajo valstijoje. Jo tėvas buvo čekoslovakas, o motina kroatė. Bridžporto vidurinėje mokykloje žaidė krepšinį, futbolą ir beisbolą. Baigęs vidurinę mokyklą sulaukė kvietimų studijuoti 35 universitetuose. Jis pasirinko Ohajo valstijos universitetą, kuriame žaidė krepšinį ir beisbolą. Vėliau pradėjo rungtyniauti tik krepšinio komandoje. 1960 m. laimėjo valstijos čempionatą. Baigęs universitetą sulaukė susidomėjimo iš NFL ir NBA, taip pat beisbolo komandų. 1962 m. buvo pasirinktas Cleveland "Brows" komandos ir buvo pakviestas į peržiūrą, tačiau prieš pat sezoną jo paslaugų buvo atsisakyta. 1962 m. jis taip pat buvo pasirinktas Boston "Celtics" komandos ir pasirašė 15000 JAV dolerių kontraktą. Kai kurie apžvalgininkai laikė jį per dideliu žaisti gynėjo pozicijoje, bet per mažu, kad žaistų puolėjo pozicijoje. Pirmaisiais metais Bostono komandoje J. Havličekas buvo atsarginis, keitęs veteraną, taip pat atsarginį, Frank Ramsey. 1964 m. pasitraukus pastarajam jis tapo svarbiu atsarginiu komandoje. 1966 m. Redui Auerbachui pasitraukus iš vyr. trenerio pareigų ir tapu komandos vardybininku, pastarojo vietą užėmė Bill Russell. Komandą palikus tokioms žvaigždėms kaip Bob Cousy, K. C. Jones pagrindinio įžaidėjo vietą užėmė J. Havličekas. 1967-73 m. jis komandoje pirmavo pagal rezultatyvius perdavimus. Dar kartą pasikeitus treneriams 1971-72 m. sezone pelnydavo po 27,5 taškus per rungtynes ir atlikdavo svarbius derinius paskutinėmis sekundėmis. 1977-78 m. sezono pabaigoje pasitraukė iš profesionalaus krepšinio.